text: एक पुलिस अधिकारी ने बताया कि घायल होने वालों में एक लेफ्टिनेंट और दो जूनियर कमीशन्ड अधिकारी शामिल हैं और इन्हें विशेष उपचार के लिए उधमपुर जिले में कमांड अस्पताल ले जाया गया है. इससे पहले रक्षा प्रवक्ता लेफ्टिनेंट कर्नल एनएन जोशी ने बताया कि पाकिस्तानी सेना ने सुबह सात बजे से छोटे, स्वचालित हथियारों से अंधाधुंध गोलीबारी की और मोर्टार दागे. उन्होंने बताया, ‘‘ भारतीय सेना ने इसका मजबूती, प्रभावी और उचित तरीके से जवाब दिया.’’